150. löggjafarþing 2019–2020.

Þingskjal 1768 — 672. mál.

Svar

fjármála- og efnahagsráðherra við fyrirspurn frá Albertínu Friðbjörgu Elíasdóttur

um aðgerðaáætlun byggðaáætlunar.

1.	Hefur ráðuneytið skilgreint hvaða störf sé hægt að vinna utan ráðuneytisins í samræmi við aðgerðaáætlun byggðaáætlunar? Ef já, hver eru þau störf?

Fjármála- og efnahagsráðuneytið hefur nýlega skilgreint störf sem geta verið án sérstakrar staðsetningar þannig að búseta hafi ekki áhrif við val á starfsfólki, þ.e. í samræmi við að
gerðaáætlun byggðaáætlunar. Þau störf sem um ræðir eru t.d. störf lögfræðinga og hagfræð
inga og ýmis önnur störf sérfræðinga.

2.	Hve mörg störf er nú þegar búið að ráða í utan höfuðborgarsvæðisins í samræmi við að
gerðaáætlun byggðaáætlunar?

Ekki hafa ennþá verið auglýst laus störf án staðsetningar á vegum fjármála- og efnahags
ráðuneytisins.

3.	Hefur ráðuneytið mótað sér áætlun til að uppfylla kröfu byggðaáætlunar um að 5% aug
lýstra starfa skuli vera án staðsetningar fyrir árslok 2021 og 10% fyrir árslok 2024?

Ríkisstjórnin hefur falið verkefnishóp að annast framkvæmd aðgerðarinnar störf án stað
setningar". Í verkefnishópnum eiga sæti fulltrúar allra ráðuneyta en framkvæmdastjórn skipa fulltrúar forsætisráðuneytis, fjármála- og efnahagsráðuneytis og samgöngu- og sveitar
stjórnarráðuneytis. Fjármála- og efnahagsráðuneytið hefur unnið með verkefnishópnum og í starfsemi ráðuneytisins er gert ráð fyrir því að markmið stefnumótandi byggðaáætlunar og aðgerðir sem skilgreindar eru í aðgerðaáætlun verði að fullu innleiddar á umræddu tímabili.